
 31.10.2015
 BG
 Официален вестник на Европейския съюз
 L 287/6
 РЕГЛАМЕНТ ЗА ИЗПЪЛНЕНИЕ (ЕС) 2015/1962 НА КОМИСИЯТА
 от 28 октомври 2015 година
 за изменение на Регламент за изпълнение (ЕС) No 404/2011 за определяне на подробни правила за прилагането на Регламент (ЕО) No 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 6, параграф 5, член 8, параграф 2, член 9, параграф 10, член 15, параграф 9, член 21, параграф 7, член 22, параграф 7, член 24, параграф 8, член 33, параграф 10, член 37, параграф 4, член 58, параграф 9, член 60, параграф 7, член 64, параграф 2, член 73, параграф 9, член 74, параграф 6, член 76, параграф 4, член 78, параграф 2, член 92, параграф 5, член 105, параграф 6, член 106, параграф 4, член 111, параграф 3, член 116, параграф 6 и член 117, параграф 4 от него,
 като взе предвид Регламент (ЕО) No 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) No 2847/93 и (ЕО) No 1627/94 и отменящ Регламент (ЕО) No 3317/94 (2), и по-специално член 13, параграф 3 от него,
 като има предвид, че:
 (1)
 С Регламент (ЕС) No 1380/2013 на Европейския парламент и на Съвета (3) се отменя Регламент (ЕО) No 2371/2002 на Съвета (4). Поради това съответните препратки в Регламент за изпълнение (ЕС) No 404/2011 на Комисията (5) следва да бъдат съответно изменени.
 (2)
 Комисията разработи нов инструмент за обмен на данни, който следва да се използва за обмен на всички електронни данни съгласно членове 33, 111 и 116 от Регламент (ЕО) No 1224/2009 (наричан по-долу „Регламент за контрол“) и съгласно член 13 от Регламент (ЕО) No 1006/2008.
 (3)
 Идентификационният номер на кораб в Международната морска организация (ММО), определен с приетата на 4 декември 2013 г. от ММО Резолюция А.1078 (28) и разпоредбите на глава XI-1, наредба 3 от Конвенцията SOLAS от 1974 г., следва да се прилага за риболовни кораби на Съюза, независимо от това къде извършват дейност, както и за риболовни кораби на трети държави, извършващи дейност във водите на Съюза. Идентификационният номер ще позволи правилната идентификация на кораба, проследяването и проверката на дейността му във времето независимо от всяка промяна на